于玉立

于玉立（），字中甫，號啓菴，直隸鎮江府金壇縣人，軍籍，明朝政治人物。

 生平 
萬曆十年（1582年）壬午科應天府鄉試第一百三十四名，萬曆十一年（1583年）癸未科會試第二百九名，登二甲第四十三名進士。工部觀政，次年授刑部主事，十七年升任員外郎，以敢言著稱。萬曆二十年（1592年）復除原职，二十一年升刑部雲南司署郎中，二十二年告病。二十七年補原职，于玉立上疏說皇帝“宠幸贵妃，宴逸无度”，被革職。三十一年補原职，妖書案發，在沈令誉私書中有于玉立与王士騏营谋起官手札，神宗怒其钻刺，將其革职为民。日後閒居金壇。居鄉期間與東林黨人有往來，不復出仕。萬曆四十八年六月卒，年六十，赠尚宝司卿《金坛县志》：于玉立，字中甫，明照子。万历癸未进士，授刑部主事。时巡抚魏学曾以哱㗑部落案廷议参差，坐系诏狱，举朝知其冤，莫敢白。玉立历捡塘报得实，具爰书上，学曾得雪，自是直声满朝。㝉擢本部郎中，疏陈时事阙失，劾阁臣申时行与郑戚畹相表裏，帝怒，幾不测。会皇子生，免归。素与郭正域、沈鲤善，及沈一贯以妖书倾郭、沈，牵连夺职。光宗立，赠太仆寺卿。。

 家族 
曾祖于湛，曾任都察院右副都御史  贈右都御史；祖父于未，貢士；父于明照，貢士。母虞氏。具慶下《金坛于氏族谱》记载：于明照，字符晋，号见素，励庵公长子，嘉靖癸巳五月初二日生，居城。生七岁以祖荫，当入国学，及，长慨然曰：“吾无能荣祖若殳，而以祖殳荣乎？”辞不就。一意向学。年十七，补弟子员试，皆高等。入南雍大司成试，复第一。改入北雍，中万历丙子举人。子玉立仕户部考满，例当受封，曰：“始吾辞荫，而今受封，将何辞以对先人乎？”丙戌己丑，两上春官不弟，乃引例，授南京都察院都事。性至孝友，母病吁天请代，卒不起，哀毁成疾，叔季两弟守官在外，为之治其家，约束其家人，诲其子如己子。处两庶弟，皆得其所至，保孤恤穷，完人子女，乡党称义。以子玉德赠承德郎建宁府通判，崇祀乡贤祠。
娶虞氏太学生讳岳公女封太安人。
子四：玉鸣、玉立、玉德（俱虞安人出）、玉节（师氏出）；
女五，长：适都御史谥恭简公讳樵公子、己丑进士检讨叅议王肯堂；次：适魏国公孙徐时雨；
三：适績溪少保兵部尚书谥襄懋讳宗宪公孙胡焌；四：适扬州都御史讳植公子李元佑；
五：适兴化丁未状元大学士谥文定讳春芳公孙李卿亮。
万厯丁酉三月初二日卒，袝葬潘庄。虞太安人，嘉靖癸巳二月十七日生，万厯戊戌十二月二十日卒，合葬潘庄。。

有子于鑒之、于鑾、于鎏。于鑒之，字昭遠，钱谦益极爱其才，五十猶困场屋，不得志。偶作《雜感詩》云：萬事只如芳草暮，一生常比落花時。是年遂发病卒，士人咸惋惜之。于鎏，字昭美，玉立庶子，为明周冢宰馆甥，尝贻书语之曰：若一至京师，府判可立得。鎏谢去。妻早卒，检其箧中，得贷券累千金，悉焚之。生母徐氏年四十而寡，鎏晨夕奉甘旨，孝养具至，母年八十有三，四十馀载如一日。

孫于雲石，字括蒼，顺治四年進士，授河内知县，顺治五年十二月姜瓖在大同起兵反清，整军向河内，會罗将軍從四川率军回，雲石單騎請援，击败姜军，河内得以保全。

其他
王跂《挽于中甫比部》
秋色招游绝素书，林亭烟霭正萧疏。
张衡未老玄谋歇，蔡衍才亡党禁除。
庭露半沾虫网破，隙光斜逗燕巢虚。
可能尽举平生好，惟有驴呜送鍈车。

参考文献

Category:明朝刑部主事
Category:明朝刑部員外郎
Category:金坛人
Y
Category:明朝尚寶司卿